So, do bini widr.  Letscht wuche isch d'Niggi bi mer xi. Mir hei no chli sturmfrei gha bis denn am Sunndig (Oschtere) d'Family widr heichoo isch.  Wär hätts glaubt.. aber es het nomol gschneit =S. Solangs gschneit und nid gwindet het ischs schön xi, mit Wind isches aber a.....chalt xi!  Mir si viiill im "Deli de Luca" ghockt (het immer off ;)) und vill ummegloffe (uf Bygdoy, in dr Stadt,..), und vill Färnseh gluegt ;). Im Vigelandpark simer xi und ufem Holmenkollen (si abe nid ufd Schanze ufe). Am  cheltischte Daag heimer öisi Plän au gänderet und si churzerhand ins Kino go "Le scaphandre et le papillon" luege ..tolle film!  Süscht simer viiil vorem Färnseh ghockt ;) vorallem zobe.. am Samschtig simer aber mit dr Stephie zämmä go Oslo unsicher machä.. That was fun.  Nume: GÖNGET NIE AN OSCHTERE UF NORWÄGÄ! Es het alles zue, alli Verchersmittel fahre wie si grad wei, meischtens nid...! Eifach schlimm..  Jetz bini wider ellei und voll im Alltag.. mues mi zerscht wider dragwöhne nach dene 2  ruhige Wuche!  Hilsen ind Schwiz!